***Ixtiyorova Durdona***

 ***Jizzax davlat pеdagogika universiteti 2-kurs talabasi***

 **Ilmiy rahbar:** ***Do‘stova Surayyo Savronovna,***

 ***Jizzax davlat pеdagogika universiteti***, ***Dotsent, f.f.f.d. (PhD***

 **ABDULLA ORIPOV SHE‘RIYATI -O‘ZBEK SHE‘RIYATINING**

 **GULTOJI**

 O‘zbek she‘riyatida o’ziga xos davr yarata olgan ,o’zining falsafiy

mushohadaga boy she‘rlari bilan milliy ma’naviyatimiz yuksalishiga ulkan hissa

qo`shgan, chinakam iste’dod egasi bo`lgan Abdulla Oripov o‘zbek she’riyatiga

yulduzday porlab kirib kelgan. Shu o’rinda men beixtiyor A.Oripov she’rlarini

o‘zbek she‘riyatining gultoji deya ayta olaman.Shoir hayot, muhabbat, vatan , ona

haqidagi she’rlari bilan insonlar tilida va dilida hali hanuz yashab kelmoqda.

A.Oripov nihoyatda qiyin bir davrda ijod qildi. Sening vataning butun Sovet

Respublikasi deb turganlarida “ O‘zbekiston- vatanim mening”,deb baralla ayta

oldi. Ammo mana shu she‘ri tufayli ham bir qancha qiynoqlarga duchor bo‘ladi.

Shoirning she‘rlari har biri hayotdagi ma’lum bir voqea ,hodisalar bilan

bog’liq, ya‘ni har birining turtkisi bor . Shoirning o‘zi bu haqida shunday deydi : “

“Ayol” degan she‘rim urushdan qaytmagan amakimning bevalariga bag’ishlangan.

Men ularning iztiroblarini ko‘rib , kuzatib ulg‘ayganman . Yoxud “O‘zbekiston “

qasidasining yozilishi-chi? Vataning butun Sovet Ittifoqi deb uqtirib turilgan bir

paytda , O‘zbekiston nima bo‘ldi ekan ,degan savol yuragimning tubida paydo

bo‘lib, hoynahoy, “Vatanim-O’zbekiston “ deb she‘r yozgan bo‘lsam, tilimizning

har qadamda yerga urilayotganini ko‘rib “Ona tilim” she‘rini yozgan bo’lsam

kerak”. [1] Abdulla Oripov she’riyatining o‘ziga xos jihatlari haqida so’z yuritilar

ekan ,eng avvalo, uning she‘rlarini xalq qalbiga yaqin qilgan xususiyatlardan biri

uning xalqchilligi va xalqona tilda yozilganligidir. Matyoqub Qo‘shjonovning

ushbu fikrlari ham buning yaqqol dalilidir: “Abdulla qaysi bir mavzuga qo‘l

urmasin,nima haqida she‘r yozmasin ,uning ko’zi oldida Ulug‘ Vatan turadi, o‘sha

ulug‘ Vatanning farzandi sifatida qo‘liga qalam oladi.Shu sababdan uning she‘rlari

doim hayotbaxsh,pafosi baland ,ovozi dadil, ruhi tetik “.[2]

Abdulla Oripov she‘rlarida inson tuyg‘ulari , hislari ,dardlari ,armonlari shu

qadar mahorat bilan tasvirlanadiki , uning she‘rlarini nafaqat she‘rlari balki

she‘rdagi bir nechta misralarni o‘qiboq beixtiyor qalbimiz larzaga keladi.

Shoirning “Onajonim” she‘ri ana shunday asarlardan biridir.Ushbu she‘rni o‘qir

ekanmiz, har bir onasidan ajralgan insonning iztiroblari ko‘z oldimizda yaqqol

namoyon bo‘ladi:

Necha kunki yo‘q oromim

Kelolmayman hushimga,

Onajonim kechalari

Kirib chiqar tushimga.[3]

Onasini yo‘qotgan insonning, albatta ,hushi o‘zida bo‘lmasligi , oromini

yo‘qotishi ayni haqiqat . Onalar o’limidan keyin ham onaligicha qoladi ,degan gap

to‘g‘riligini shoir mana bu misralar orqali ifodalab bermoqda:

U kun chetda oh chekardim

G‘ussalarning dastidan.

Sen otamga pul berib san’at

Yostig‘ingning ostidan.

Aytibsanki,onasizlik

Kelmasin hech o‘yiga

Sarf qilingiz, menga emas

Abdullaning to‘yiga .[4]

A . Oripov she‘rlarida sun’iy o’xshatishlar, mantiqqa zid bo‘lgan iboralarga

deyarli duch kelmaymiz. U o‘z asarlarida ayni hayot haqiqatini jonlantirib

ko‘rsatib bera oladi. “Tilla baliqcha”, “Dorboz” “Shoir yuragi” kabi she‘rlarida

buning shohidi bo‘lamiz. “Tilla baliqcha” she‘rida shoirning Tilla baliqchani butun

dunyoni bir hovuz ko‘lmak deb tasavvur qilishi borasidagi fikrlari judayam

o‘rinlidir. Haqiqatan ham dunyo ko‘rmagan inson ham butun dunyoni o‘zi

yashayotgan hududdan iborat deb biladi. Bu she‘ri orqali shoir barchamizni

kengroq fikr yuritishga, tor o‘ylamslikka chorlayotgan bo‘lsa ajab emas.“Dorboz

“she‘riga to‘xtaladigan bo‘lsak, bu she’rda ham muhim hayot haqiqati yashirin:

Odamlar, odamlar uni olqishlang

Qarang, u naqadar epchil va o‘ktam.

Biz-chi ,eh...ba’zi bir ko’zi ochiqlar

Eplab yurolmaymiz katta yo‘lda ham.[5]

Bu misralardagi katta yo‘lni biz dunyo deb tushunsak, bu dunyoda to‘g‘ri

yasholmaydigan insonlar ham anchagina . Ko’pchiligimiz bu dunyo sinovligini

unutib qo‘yayapmiz.

Shoir ijodi bilan tanishar ekanmiz, har bir she’rini o’zimizga kerakli

xulasani olamiz. Sheriyatning yangi qirralarini o’zimiz uchun kashf etamiz.Uning

“Uyqu”, Yuzma-yuz” kabi asarlari istiqlol orzusi ila yaratilib ,shiddat

bilanrivojlanayotgan zamonda g‘aflatda qolmaslikka chorlaydi. Zero “Uyqu””

she‘rida aytilganidek,” Har qanday uyqu ham o’lim har qachon”. Hayotiy

tajribalardan kelib chiqadigan bunday mushohadalar shoir ijodining o‘ziga xos

qirralaridan biridir . O‘zbek xalqini qaddini yana bir pog‘ona ko‘targan mashhur

qilgan shoir barcha o‘zbekning or-nomiusiga aylandi. Xulosa o‘rnida aytish

mumkinki qalbida Vatanga muhabbati cheksiz bo‘lgan insonning farovon hayotini

har narsadan ustun qo‘yadigan,shuningdek,muhabbat borasida dengizday

qaysar,ummondek cheksiz,tog‘lardek ulug‘vor bo‘lgan insonni o‘z umrining

qahramoni deyish mumkin. Abdulla Oripov ham ana shunday insonlardan desak

xato bo’lmaydi.Abdulla Oripovning hayot yo‘li yaratgan asarlari albatta

qalbimizda mangu qolajak. O‘zbekiston uchun shoir ham she‘rlari ham doim

ardoqlidir.

Adabiyotlar ro‘yxati.

1. Abdulla Oripov Tarjimayi holidan 2000-yil 23-yanvar

2. Qo‘shjonov M. Kamalakday serjilo- Abdulla Oripov Yillar armoni 3-bet

3. Abdulla Oripov Onajon 1- bet

4. Abdulla Oripov Onajon 2- bet

5. Abdulla Oripov Shoir yuragi 4-bet